અા પછી અા વિદ્યાર્થીને ફોર્મના વેરિફિકેશન માટે ઝાંસી અને વડોદરા ખાતે બે વાર બોલાવી રૂ. ૧૨ લાખની રકમ લઈ લીધી હતી. અા પછી એડમિશન લેટર લેવા માટે ઉદેપુર બોલાવ્યો હતો પરંતુ કૌભાંડકારો ઉદેપુર અાવ્યા ન હતા. અામ પોતે છેતરાયો હોવાની જાણ થતાં અા અંગે પોલીસ ફરિયાદ નોંધાવવામાં અાવતાં પોલીસે ઉપરોક્ત ત્રણેયની ધરપકડ કરી છે. પ્રાપ્ત માહિતી પ્રમાણે મેડિકલ કોલેજના પ્રવેશના બહાને અાંતરરાષ્ટ્રીય કૌભાંડ અાચરતી અા ટોળકી ગુજરાત, ઉત્તરપ્રદેશ, રાજસ્થાન અને મહારાષ્ટ્રના ધો-૧૨ વિજ્ઞાન પ્રવાહમાં પાસ થયેલા સંખ્યાબંધ વિદ્યાર્થીઓના ડેટા મેળવી તે ડેટાના અાધારે તેમને ફોન કરી મેડિકલ કોલેજમાં પ્રવેશના બહાને લાલચ અાપી નાણાં ખંખેરતી હોવાની તપાસમાં ખૂલ્યું છે. અા કૌભાંડમાં સંડોવાયેલા નીતિન શર્મા અને બ્રિજેશની પૂછપરછમાં કેટલીક ચોંકાવનારી વિગતો જાણવા મળતા પોલીસે દિલ્હીના રહીશ સોનુ અને દિલીપસિંહની પણ શોધખોળ શરૂ કરી હોવાનું જાણવા મળે છે.